Yvonne Elliman

Yvonne Marianne Elliman (sündinud 29. detsembril 1951 Honolulus, Hawaii osariigis) on USA laulja ja näitleja.

Ta sündis Hawaii osariigi pealinnas Honululus. Tema ema oli jaapani päritolu. 1960. aastate lõpus kolis ta Londoni, kus alustas baarides ja pubides esinedes lauljakarjääri.

1970. aastal sai ta Maarja Magdaleena rolli Andrew Lloyd Webberi rokkooperis "Jeesus Kristus superstaar" ("Jesus Christ Superstar"). Elliman esitas seda rolli 1970. aastal väljaantud albumil, alates 1971. aastast Broadwayl ja 1973. aastal selle põhjal tehtud muusikalises mängufilmis.

Ellimani esimene hittlaul oli ooperist "Jeesus Kristus superstaar" pärit "I Don't Know How to Love Him", mis jõudis USA singlite edetabelis 28. kohale. 1970. aastate teisel poolel oli tal veel mitu suurt hitti, muuhulgas "Love Me" (1976; USA-s #14, Suurbritannias #6), "Hello Stranger" (1977; USA-s #15) ja "If I Can't Have You" (1978; USA-s #1, Suurbritannias #4). 1980. aastatel otsus ta keskenduda perekonnale ja loobus lauljakarjäärist. Lauljana tegi ta tagasituleku 2004. aastal.

Välislingid 
 http://www.yvonneelliman.com/

{{JÄRJESTA:Elliman, Yvonne]}}
Ameerika Ühendriikide lauljad
Ameerika Ühendriikide näitlejad
Sündinud 1951